stanford-oval/wikipedia huggingface dataset:
วงศ์พวงแก้วกุดั่น

| วงศ์พวงแก้วกุดั่น ช่วงเวลาที่มีชีวิตอยู่: ยุคครีเทเชียส – ปัจจุบัน |
| --- | --- |

Ranunculus auricomus

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
อันดับ:: Ranunculales
วงศ์:: Ranunculaceae Juss.

วงศ์ย่อย
 Hydrastidoideae Glaucidioideae Coptoideae Thalictroideae Ranunculoideae
วงศ์พวงแก้วกุดั่น (ชื่อวิทยาศาสตร์: Ranunculaceae) เป็นวงศ์ของพืชมีดอกที่มีสมาชิกราว 1,700 สปีชีส์ ชื่อของวงศ์นี้มาจากภาษาละติน rānunculus หมายความว่า "กบน้อย" วงศ์พวงแก้วกุดั่นประกอบด้วยพืช 60 สกุล โดยสกุลที่ใหญ่ที่สุดคือ Ranunculus (มีพืชจำนวน 600 สปีชีส์), Delphinium (365 สปีชีส์), Thalictrum (330 สปีชีส์), Clematis (325 สปีชีส์), และ Aconitum (300 สปีชีส์)
สกุล

| 0 | 1 | 2 |
| --- | --- | --- |
|  Aconitum L. Actaea L. Adonis L. Anemoclema (Franch.) W.T.Wang Anemone L. Anemonopsis Siebold & Zuccarini Aquilegia L. Asteropyrum J.R.Drumm. & Hutch. Barneoudia Gay Beesia Balf.f. & W.W.Sm. Calathodes Hook.f. & Thomson Callianthemum C.A.Mey. Caltha L. Ceratocephala Moench Cimicifuga Wernisch. Clematis L. Consolida Gray Coptis Salisb. Delphinium L. Dichocarpum W.T.Wang & P.K.Hsiao |     Enemion Rafinesque Eranthis Salisb. Glaucidium Siebold & Zuccarini Halerpestes Greene Hamadryas Comm. ex Juss. Helleborus L. Hydrastis L. Isopyrum L. Knowltonia Salisb. Laccopetalum Ulbr. Leptopyrum Reichenbach Metanemone W.T.Wang Miyakea Miyabe & Tatew. Myosurus L. Naravelia Adans. Nigella L. |  Oreithales Schltdl. Oxygraphis Bunge Paraquilegia J.R.Drumm. & Hutch. Paroxygraphis W.W.Sm. Ranunculus L. Semiaquilegia Makino Souliea Franch. Thalictrum L. Trautvetteria Fisch. & C.A.Mey. Trollius L. Urophysa Ulbr. Xanthorhiza Marshall |
| 0 | 1 | 2 |
| --- | --- | --- |
|  Anemonella Spach → Thalictrum |  Hepatica Mill. Pulsatilla Mill. → Anemone |  Psychrophila (DC.) Bercht. & J.Presl → Caltha |
รูป > ดอก

Aconitum napellus
Actaea spicata
Adonis annua
Anemone nemorosa
Anemone hepatica = Hepatica nobilis
Anemone pulsatilla = Pulsatilla vulgaris
Aquilegia canadensis
Caltha palustris
Clematis montana
Delphinium elatum hybrid
Eranthis hyemalis
Helleborus × hybridus
Myosurus minimus
Hydrastis canadensis
Nigella damascena
Ranunculus repens
Thalictrum aquilegifolium
Trollius europaeus
รูป > ดอก > ฟอลลิเคิล

Helleborus niger
Nigella arvensis
แหล่งข้อมูลอื่น

Flora of North America: Ranunculaceae
Flora of China: Ranunculaceae
Ranunculaceae in Topwalks เก็บถาวร 2011-10-03 ที่ เวย์แบ็กแมชชีน
Ranunculaceae  เก็บถาวร 2011-10-19 ที่ เวย์แบ็กแมชชีน
Ranunculaceae เก็บถาวร 2007-01-03 ที่ เวย์แบ็กแมชชีน in L. Watson and M.J. Dallwitz (1992 onwards). The families of flowering plants เก็บถาวร 2007-01-03 ที่ เวย์แบ็กแมชชีน.
NCBI Taxonomy Browser
links at CSDL, Texas เก็บถาวร 2006-04-18 ที่ เวย์แบ็กแมชชีน
Japanese Ranunculaceae เก็บถาวร 2007-09-30 ที่ เวย์แบ็กแมชชีน - Flavon's art gallery
Family Ranunculaceae เก็บถาวร 2011-10-12 ที่ เวย์แบ็กแมชชีน Flowers in Israel
สมเด็จพระจักรพรรดิอากิฮิโตะ

สมเด็จพระจักรพรรดิอากิฮิโตะ (ญี่ปุ่น: 明仁; โรมาจิ: Akihito, พระราชสมภพ 23 ธันวาคม ค.ศ. 1933) เป็นจักรพรรดิญี่ปุ่นพระองค์ที่ 125 ตั้งแต่วันที่ 7 มกราคม ค.ศ. 1989 จนสละราชสมบัติเมื่อวันที่ 30 เมษายน ค.ศ. 2019 นับเป็นจักรพรรดิญี่ปุ่นพระองค์แรกที่ทรงสละราชสมบัติในรอบสองศตวรรษ
พระนาม

ในรัชสมัยของจักรพรรดิอากิฮิโตะ ในญี่ปุ่นจะไม่มีการเรียกพระนามของพระองค์โดยตรง แต่จะเรียกว่า "สมเด็จพระจักรพรรดิ" (ญี่ปุ่น: 天皇陛下; โรมาจิ: Tennō Heika) ย่อว่า "เฮกะ" (ญี่ปุ่น: 陛下; โรมาจิ: Heika) หรือ "จักรพรรดิองค์ปัจจุบัน" (ญี่ปุ่น: 今上天皇; โรมาจิ: Kinjō Tennō) รัชสมัยของจักรพรรดิอากิฮิโตะ คือยุคเฮเซ (ญี่ปุ่น: 平成; โรมาจิ: Heisei) โดยตามธรรมเนียมปฏิบัติหลังการสวรรคต คณะรัฐมนตรีญี่ปุ่นจะถวายพระนามใหม่เป็น "จักรพรรดิเฮเซ" (ญี่ปุ่น: 平成天皇; โรมาจิ: Heisei Tennō)
เมื่อจักรพรรรดิอากิฮิโตะสละราชสมบัติ ทรงดำรงพระอิสสริยยศใหม่เป็น "โจโก" (ญี่ปุ่น: 上皇; โรมาจิ: Jōkō) คำย่อของ "ไดโจเท็นโน" (ญี่ปุ่น: 太上天皇; โรมาจิ: Daijō Tennō) หรือภาษาอังกฤษว่า "Emperor Emeritus"
พระราชประวัติ

จักรพรรดิอากิฮิโตะเสด็จพระราชสมภพเมื่อวันที่ 23 ธันวาคม ปีโชวะที่ 8 (ค.ศ. 1933) ณ พระราชวังหลวง กรุงโตเกียว พระองค์เป็นพระราชบุตรลำดับที่ 5 ใน 7 พระองค์ในจักรพรรดิโชวะกับจักรพรรดินีโคจุง แต่เป็นพระราชโอรสพระองค์ใหญ่ เมื่อแรกประสูติทรงพระยศและราชทินนามเป็น เจ้าชายสึงุ (ญี่ปุ่น: 継宮; โรมาจิ: สึงุ-โนะ-มิยะ) พระองค์ยังเป็นพระประยูรญาติของเจ้าหญิงพังจา มกุฎราชกุมารีองค์สุดท้ายของราชวงศ์เกาหลี
ตามลำดับการสืบสันตติวงศ์ของญี่ปุ่น พระองค์ทรงเป็นรัชทายาทอันดับ 1 ของราชบัลลังก์เบญจมาศตั้งแต่ประสูติ และทรงเข้าพระราชพิธีสถาปนาเป็นมกุฎราชกุมาร (ญี่ปุ่น: 立太子の礼; โรมาจิ: ริตไตชิ-โนะ-เร) ในวันที่ 10 พฤศจิกายน ค.ศ. 1951
ในวันที่ 10 เมษายน ค.ศ. 1959 มกุฎราชกุมารอากิฮิโตะอภิเษกสมรสกับนางสาวมิชิโกะ โชดะ การอภิเษกสมรสครั้งนี้สร้างประวัติศาสตร์ใหม่ให้ญี่ปุ่น เนื่องจากเป็นการอภิเษกของสตรีสามัญชนครั้งแรกกับราชวงศ์ญี่ปุ่น ทำให้นางสาวโชดะกลายเป็นมกุฎราชกุมารีมิชิโกะ
เมื่อจักรพรรดิโชวะเสด็จสวรรคตในปี ค.ศ. 1989 มกุฎราชกุมารอากิฮิโตะเสด็จขึ้นครองราชย์เป็นจักรพรรดิองค์ที่ 125 ของญี่ปุ่นต่อทันที ตามโบราณราชประเพณี และมีการส่งต่อไตรราชกกุธภัณฑ์ ต่อมาในวันที่ 12 พฤศจิกายน ค.ศ. 1990 ทรงรับราชาภิเษกเป็นสมเด็จพระจักรพรรดิแห่งญี่ปุ่นอย่างเป็นทางการ และทรงสถาปนามกุฎราชกุมารีมิจิโกะขึ้นเป็นสมเด็จพระจักรพรรดินีมิชิโกะ
ในปลายสงครามโลกครั้งที่สอง พระองค์และพระอนุชาเจ้าชายมาซาฮิโตะต้องเสด็จหนีการทิ้งระเบิดโดยสหรัฐไปประทับนอกกรุงโตเกียว และเมื่อสหรัฐเข้ายึดครองญี่ปุ่น พระองค์ได้รับการสอนภาษาอังกฤษและธรรมเนียมตะวันตกโดยครูชาวอเมริกัน เอลิซาเบธ เกรย์ วินนิง นอกจากนี้ ยังทรงเข้าศึกษาสั้น ๆ ที่คณะรัฐศาสตร์ มหาวิทยาลัยกากุชูอิง แต่ไม่ทรงได้รับปริญญา
พระอัจฉริยภาพทางด้านมีนวิทยา

จักรพรรดิอากิฮิโตะทรงเป็นผู้เชี่ยวชาญเรื่องสัตว์น้ำพระองค์หนึ่งของประเทศ ทรงศึกษาวิชามีนวิทยา จากคณะวิทยาศาสตร์ มหาวิทยาลัยกากุชูอิง กรุงโตเกียว เมื่อครั้งดำรงพระยศเป็นมกุฎราชกุมาร ได้เสด็จพระราชดำเนินมายังประเทศไทย และทูลเกล้าฯ ถวายปลานิลจำนวน 50 ตัว แด่พระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อวันที่ 25 มีนาคม ค.ศ. 1965 ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตรครั้งนั้นได้โปรดเกล้าฯ ให้ทดลองเลี้ยงปลานิลในบ่อสวนจิตรลดา เป็นหนึ่งโครงการในโครงการส่วนพระองค์ สวนจิตรลดา ซึ่งการทดลองเลี้ยงนับว่าประสบความสำเร็จอย่างยิ่ง จนปัจจุบัน ปลานิลกลายเป็นหนึ่งในปลาเศรษฐกิจที่สำคัญชนิดหนึ่งของไทย โดยก่อนหน้านั้น พระบาทสมเด็จพระมหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงนำเสด็จพระราชดำเนิน มกุฎราชกุมารอากิฮิโตะและมกุฎราชกุมารีมิชิโกะ ได้เสด็จพระราชดำเนินมาทอดพระเนตรกิจการคณะประมง มหาวิทยาลัยเกษตรศาสตร์ บางเขน เมื่อวันศุกร์ที่ 18 ธันวาคม ค.ศ. 1964
นอกจากนี้แล้ว ในปี ค.ศ. 2005 ได้การค้นพบปลาในตระกูลปลาบู่ทะเลชนิดใหม่ ซึ่งได้มีการตั้งชื่อวิทยาศาสตร์ว่า Exyrias akihito และต่อมาก็ได้มีการค้นพบปลาบู่น้ำจืดสกุลใหม่ ซึ่งก็ได้มีการตั้งชื่อว่า Akihito เพื่อถวายเป็นพระเกียรติยศแด่พระองค์
การสละราชสมบัติ

ดูเพิ่ม: การเปลี่ยนรัชกาลในประเทศญี่ปุ่น พ.ศ. 2562
พระองค์มีพระราชกระแสรับสั่งต่อประชาชนในวันที่ 8 สิงหาคม ค.ศ. 2016 ซึ่งมีความนัยถึงการสละราชบัลลังก์ให้แก่มกุฎราชกุมารนารูฮิโตะ พระราชโอรสองค์ใหญ่ และในกรณีเมื่อจักรพรรดิอากิฮิโตะสละราชบัลลังก์แล้ว ก็จะต้องมีการแก้ไขเพิ่มเติมกฎมนเทียรบาล คณะรัฐมนตรีญี่ปุ่นคาดการณ์ว่า จะสามารถทูลเชิญเจ้าชายนารูฮิโตะขึ้นสืบราชบัลลังก์ได้ในวันที่ 31 ธันวาคม ค.ศ. 2018 โดยจักรพรรดิญี่ปุ่นองค์ล่าสุดที่สละราชสมบัติ คือ จักรพรรดิโคกะกุ เมื่อ ค.ศ. 1817
เมื่อวันที่ 13 กรกฎาคม 2016 สถานีกระจายเสียงแห่งชาติเอ็นเอชเค รายงานว่า จักรพรรดิเตรียมการสละราชสมบัติ เพื่อประโยชน์ต่อพระราชบุตรพระองค์ใหญ่คือเจ้าชายนารูฮิโตะ มกุฎราชกุมารแห่งญี่ปุ่นภายในอีกไม่กี่ปี โดยทรงอ้างถึงพระชนมายุขององค์มกุฎราชกุมาร การสละราชสมบัติในราชวงศ์ญี่ปุ่นไม่ปรากฏมานับตั้งแต่ในรัชสมัยของจักรพรรดิโคกะกุ เมื่อปี 1817 อย่างไรก็ตาม เจ้าหน้าที่อาวุโสของสำนักพระราชวังหลวงได้ออกมาปฏิเสธข่าวดังกล่าวว่า ไม่มีแผนอย่างเป็นทางการใด ๆ สำหรับให้สมเด็จพระจักรพรรดิสละราชสมบัติ การสละราชสมบัติที่อาจเกิดขึ้นสำหรับสมเด็จพระจักรพรรดินั้น จะต้องมีการแก้ไขกฎราชวงศ์ ซึ่งในปัจจุบันยังไม่มีข้อกำหนดสำหรับการกระทำนั้น เมื่อวันที่ 8 สิงหาคม 2016 จักรพรรดิมีพระราชดำรัสสดผ่านทางโทรทัศน์ ซึ่งเป็นเหตุการณ์ที่พบได้ยาก โดยตรัสย้ำถึงพระชนมายุที่มากขึ้นและพระพลานามัยที่โทรมลง การที่มีพระราชดำรัสผ่านโทรทัศน์ครั้งนี้จึงตีความกันว่า พระองค์มีพระราชประสงค์ที่จะสละราชสมบัติ ตามข้อมูลของรัฐบาลญี่ปุ่นระบุว่า เพื่อหลีกเลี่ยงการแทรกแซงกฎราชวงศ์และกฎการสืบราชสันตติวงศ์ จึงมีการพิจารณายกเว้นเป็นกรณีพิเศษครั้งเดียว ซึ่งเปิดทางให้พระองค์สละราชสมบัติได้ ซึ่งคาดว่าจะทรงสละราชสมบัติในวันที่ 31 ธันวาคม 2018
ในวันที่ 26 มกราคม ค.ศ. 2017 หนังสือพิมพ์ ไมนิจิชิมบุง ได้เผยแพร่คำให้สัมภาษณ์ของเจ้าหน้าที่สำนักพระราชวังรายหนึ่งว่าเมื่อจักรพรรดิอากิฮิโตะสละราชบัลลังก์ให้แก่เจ้าชายนารูฮิโตะ แล้วจะเสด็จย้ายไปประทับที่พระตำหนักอากาซากะ อันเป็นที่ประทับของเจ้าชายอากิชิโนะ ส่วนเจ้าอากิชิโนะและพระสันตติวงศ์จะย้ายไปประทับที่พระตำหนักโทงู แทน
วันที่ 19 พฤษภาคม ค.ศ. 2017 รัฐบาลญี่ปุ่นได้เสนอร่างกฎหมายสละราชบัลลังก์ซึ่งมีผลเฉพาะสมเด็จพระจักรพรรดิอากิฮิโตะเท่านั้นต่อสภาผู้แทนราษฎรซึ่งสภาผู้แทนราษฎรก็ได้ผ่านร่างกฎหมายฉบับนี้และได้มีการนำเสนอเข้าที่ประชุมวุฒิสภาเมื่อวันพฤหัสบดีที่ 8 มิถุนายน ค.ศ. 2017
เมื่อทรงสละราชสมบัติ มกุฎราชกุมารนารูฮิโตะก็จะขึ้นสืบราชบัลลังก์ต่อในทันทีพร้อมกับพระนามของพระองค์ที่จะเปลี่ยนเป็น "สมเด็จพระจักรพรรดินารูฮิโตะ" พร้อมกันนั้นทางรัฐบาลญี่ปุ่นก็จะได้ถวายนามรัชศกใหม่เพื่อใช้แทนรัชศก เฮเซ ที่จะสิ้นสุดลงไปในวันเดียวกันนอกจากนี้ลำดับสิทธิ์ในการสืบราชสันตติวงศ์ของญี่ปุ่นก็จะมีการเปลี่ยนแปลงคือ เจ้าชายฟูมิฮิโตะ อากิชิโนะโนะมิยะ พระอนุชาก็จะขยับขึ้นเป็นรัชทายาทลำดับที่ 1 ขณะที่ เจ้าชายฮิซาฮิโตะแห่งอากิชิโนะ พระนัดดาจะขยับขึ้นเป็นรัชทายาทลำดับที่ 2 และ เจ้าชายมาซาฮิโตะ ฮิตาจิโนมิยะ พระปิตุลา (อา) จะขยับขึ้นเป็นรัชทายาทลำดับที่ 3
ในวันจันทร์ที่ 1 เมษายน ค.ศ. 2019 ได้มีการประกาศเผยแพร่นามรัชศกใหม่ของสมเด็จพระจักรพรรดิพระองค์ใหม่ออกมาคือ เรวะ ซึ่งเริ่มต้นใช้วันพุธที่ 1 พฤษภาคม ค.ศ. 2019
พระราชโอรสและพระราชธิดา

จักรพรรดิอากิฮิโตะ และจักรพรรดินีมิชิโกะ มีพระราชโอรสและพระราชธิดารวม 3 พระองค์ ได้แก่
| พระนาม | ประสูติ | เสกสมรส> วันที่ | เสกสมรส> คู่สมรส | พระบุตร |
| --- | --- | --- | --- | --- |
| สมเด็จพระจักรพรรดินารูฮิโตะ |  (1960-02-23) 23 กุมภาพันธ์ ค.ศ. 1960 (64 ปี) | 9 มิถุนายน ค.ศ. 1993 | มาซาโกะ โอวาดะ | เจ้าหญิงไอโกะ โทชิโนะมิยะ |
| เจ้าชายฟูมิฮิโตะ อากิชิโนะโนะมิยะ |  (1965-11-30) 30 พฤศจิกายน ค.ศ. 1965 (59 ปี) | 29 มิถุนายน ค.ศ. 1990 | คิโกะ คาวาชิมะ | มาโกะ โคมูโระ เจ้าหญิงคาโกะ เจ้าชายฮิซาฮิโตะ |
| ซายาโกะ คูโรดะ (เจ้าหญิงซายาโกะ โนริโนะมิยะ) |  (1969-04-18) 18 เมษายน ค.ศ. 1969 (55 ปี) | 15 พฤศจิกายน ค.ศ. 2005 | โยชิกิ คูโรดะ | ไม่มี |
พระราชอิสริยยศ

| ธรรมเนียมพระยศของ สมเด็จพระจักรพรรดิอากิฮิโตะ |
| --- | --- |
ธงประจำพระอิสริยยศ
การทูล: โจโกเฮกะ (上皇陛下)
การแทนตน: โบกุ (บุรุษ) / วาตาชิ (สตรี)
การขานรับ: เฮกะ (陛下)
23 ธันวาคม 1933 – 10 พฤศจิกายน 1952: เจ้าชายอากิฮิโตะ สึงุโนะมิยะ
10 พฤศจิกายน 1952 – 7 มกราคม 1989: เจ้าชายอากิฮิโตะ มกุฎราชกุมาร
7 มกราคม 1989 – 30 เมษายน 2019: สมเด็จพระจักรพรรดิ
1 พฤษภาคม 2019 – ปัจจุบัน: โจโก สมเด็จพระจักรพรรดิพระเจ้าหลวง
พระราชอิสริยยศ > เครื่องราชอิสริยาภรณ์ > เครื่องราชอิสริยาภรณ์ญี่ปุ่น

จักรพรรดิอากิฮิโตะ ทรงเป็นประธานของเครื่องราชอิสริยาภรณ์ญี่ปุ่นดังต่อไปนี้
เครื่องราชอิสริยาภรณ์อันสูงส่งยิ่งดอกเบญจมาศ
เครื่องราชอิสริยาภรณ์ดอกพอโลเนีย
พระราชอิสริยยศ > เครื่องราชอิสริยาภรณ์ > เครื่องราชอิสริยาภรณ์ต่างประเทศ

สหราชอาณาจักร :
พ.ศ. 2541 –  เครื่องราชอิสริยาภรณ์การ์เตอร์ ชั้นสูงสุด
พ.ศ. 2501 –  เครื่องราชอิสริยาภรณ์รอยัลวิกตอเรียน ชั้นสูงสุด
พ.ศ. 2501 –  เหรียญที่ระลึกในพระราชพิธีราชาภิเษกของสมเด็จพระราชินีนาถเอลิซาเบธที่ 2
ฟิลิปปินส์ :
พ.ศ. ไม่ปรากฏ –  ลีเจียนออฟออเนอร์ ชั้นหัวหน้าผู้บัญชาการ
พ.ศ. ไม่ปรากฏ –  เครื่องอิสริยาภรณ์ซิกาตูนา ชั้นที่ 1
พ.ศ. ไม่ปรากฏ –  เครื่องอิสริยาภรณ์ลาคันดูลา ชั้นที่ 1
ไทย :
พ.ศ. 2534 –  เครื่องราชอิสริยาภรณ์อันเป็นมงคลยิ่งราชมิตราภรณ์ (ร.ม.ภ.)
พ.ศ. 2507 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2549 –  เหรียญที่ระลึกเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในพระราชพิธีฉลองสิริราชสมบัติครบ 60 ปี
เนปาล :
พ.ศ. 2503 –  เครื่องราชอิสริยาภรณ์โอชัสวี ราชันย์เนปาล
พ.ศ. 2518 –  เหรียญพระราชพิธีบรมราชาภิเษกแห่งเนปาล
โปรตุเกส :
พ.ศ. 2536 –  เครื่องเสนาอิสริยาภรณ์นักบุญยากอบและพระขรรค์ ชั้นสายสร้อย
พ.ศ. 2541 –  เครื่องอิสริยาภรณ์อิงฟังตึ เด. เอ็งรีกึ ชั้นสายสร้อย
ไลบีเรีย :
พ.ศ. ไม่ปรากฏ –  เครื่องอิสริยาภรณ์ดาราแห่งแอฟริกา ชั้นที่ 1
พ.ศ. ไม่ปรากฏ –  เครื่องอิสริยาภรณ์ผู้บุกเบิกแห่งไลบีเรีย ชั้นสายสร้อย
สเปน :
พ.ศ. ไม่ปรากฏ –  เครื่องราชอิสริยาภรณ์ขนแกะทองคำ
พ.ศ. ไม่ปรากฏ –  เครื่องราชอิสริยาภรณ์ชาร์ลส์ที่ 3 ชั้นที่ 2
เดนมาร์ก :
พ.ศ. 2496 –  เครื่องราชอิสริยาภรณ์ไอยรา
ฝรั่งเศส :
พ.ศ. ไม่ปรากฏ –  เครื่องอิสริยาภรณ์เลฌียงดอเนอร์ ชั้นกร็อง-กรัวซ์
กัมพูชา :
พ.ศ. ไม่ปรากฏ –  เครื่องอิสริยยศพระราชาณาจักรกัมพูชา ชั้นมหาเสรีวัฒน์
เปรู :
พ.ศ. ไม่ปรากฏ –  เครื่องอิสริยาภรณ์พระอาทิตย์แห่งเปรู ชั้นประถมาภรณ์
บราซิล :
พ.ศ. ไม่ปรากฏ –  เครื่องอิสริยาภรณ์ดาวกางเขนใต้ ชั้นสายสร้อย
เช็กเกีย :
พ.ศ. ไม่ปรากฏ –  เครื่องอิสริยาภรณ์ราชสีห์ขาว ชั้นที่ 1
เยอรมนี :
พ.ศ. ไม่ปรากฏ –  เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 1 พิเศษ
อินโดนีเซีย :
พ.ศ. ไม่ปรากฏ –  เครื่องอิสริยาภรณ์ดาราแห่งสาธารณรัฐอินโดนีเซีย ชั้นอธิปุรณา
อิตาลี :
พ.ศ. ไม่ปรากฏ –  เครื่องอิสริยาภรณ์คุณธรรมแห่งสาธารณรัฐอิตาลี ชั้นอัศวินแกรนด์ครอส (พร้อมดวงตรา)
นอร์เวย์ :
พ.ศ. ไม่ปรากฏ –  เครื่องราชอิสริยาภรณ์นักบุญโอลาฟ ชั้นประถมาภรณ์ (พร้อมสายสร้อย)
ราชตระกูล

มกุฎราชกุมารอากิฮิโตะ (ที่สองจากซ้าย) ในวันอภิเสกสมรส ค.ศ. 1959
มกุฎราชกุมารอากิฮิโตะ มกุฎราชกุมารีมิชิโกะ พร้อมด้วยพระราชโอรส-ธิดา
ชลรัศมี งาทวีสุข

| พันโทหญิงชลรัศมี งาทวีสุข |
| --- | --- |

สารนิเทศภูมิหลัง
ชื่อเล่น: ทิพย์
เกิด: 10 พฤศจิกายน พ.ศ. 2524 (43 ปี) พันโทหญิงชลรัศมี งาทวีสุข
พันโทหญิง ชลรัศมี งาทวีสุข หรือ ทิพย์ ผู้ประกาศข่าวและพิธีกรรายการ สถานีวิทยุโทรทัศน์กองทัพบก ผู้ดำเนินรายการข่าว เช้านี้ประเทศไทย ออกอากาศทุกวันจันทร์-ถึงศุกร์ เวลา 7.00-8.00 น.ทางสถานีวิทยุโทรทัศน์กองทัพบก และยังเป็นผู้ดำเนินรายการคุยยกบ้าน ออกอากาศทุกวันอาทิตย์ เวลา 13.00-13.30 น.ทางอมรินทร์ทีวี
ประวัติ

ชลรัศมี งาทวีสุข เกิดเมื่อวันที่ 10 พฤศจิกายน 2524 ปีระกา เป็นบุตรสาวของนายชาญชัย งาทวีสุข และนางมณฑารักษ์ งาทวีสุข เริ่มต้นการศึกษาในระดับประถมศึกษาและมัธยมศึกษาตอนต้นที่โรงเรียนเขมะสิริอนุสสรณ์ กรุงเทพ ศึกษาต่อระดับมัธยมปลาย จนจบมัธยมปีที่ 6 ที่โรงเรียนเตรียมอุดมศึกษา จากนั้นเข้าศึกษาต่อยังคณะนิเทศศาสตร์ จุฬาลงกรณ์มหาวิทยาลัย ในสาขาการสื่อสารมวลชน (วิทยุและโทรทัศน์) ระหว่างเป็นนิสิตคณะนิเทศศาสตร์ ชลรัศมี งาทวีสุขเข้าร่วมกิจกรรมของมหาวิทยาลัยมากมาย ไม่ว่าจะเป็นพิธีกรงานฟุตบอลประเพณี, เล่นละครเวทีประจำปีของคณะ นอกจากนี้ยังเข้าร่วมประกวดกุลบุตร-กุลธิดากาชาด ประจำปี 2543 และคว้าตำแหน่งกุลธิดากาชาด สภากาชาดไทยในครั้งนั้นด้วย ขณะที่ ชลรัศมี งาทวีสุข เรียนอยู่ปี 4 มีโอกาสลงไปทำข่าวภาคสนามรายงานบรรยากาศการเลือกตั้งทั่วไปผ่านทางสถานีวิทยุจุฬา และเข้าฝึกงานที่สถานีโทรทัศน์ไอทีวี เมื่อสถานีวิทยุโทรทัศน์กองทัพบกเปิดรับสมัครผู้ประกาศข่าว ชลรัศมี งาทวีสุข จึงได้ยื่นใบสมัครและเริ่มต้นการเป็นผู้ประกาศข่าวที่นี่
ปี 2545 ชลรัศมี งาทวีสุขเริ่มงานในฐานะผู้สื่อข่าวประจำสายราชสำนักของ ททบ.5 ก่อนย้ายไปทำหน้าที่ผู้สื่อข่าวสายเศรษฐกิจ และจัดรายการ “เข็มทิศเศรษฐกิจ” ต่อมาชลรัศมี งาทวีสุข ลาสถานีวิทยุโทรทัศน์กองทัพบกไปศึกษาต่อด้านสื่อสารมวลชนระหว่างประเทศที่มหาวิทยาลัยลีดส์ (University of Leeds) ประเทศอังกฤษพร้อมกับคว้าปริญญาโท (เกียรตินิยม)
ในปี 2550 กลับมาทำหน้าที่ผู้ประกาศข่าวและผู้ดำเนินรายการวิเคราะห์ข่าวรูปแบบใหม่ที่กระชับสั้น เข้าใจง่ายในรายการ 'จับประเด็นข่าวร้อน' ช่วง 22.00 น. จันทร์-ศุกร์ ทาง สถานีวิทยุโทรทัศน์กองทัพบก
ชลรัศมี งาทวีสุข เริ่มต้นอาชีพการงานในเครื่องแบบทหาร ด้วยการสมัครเข้ารับราชการ ประดับยศร้อยตรีเมื่อปี พ.ศ. 2551  ได้รับการเลื่อนชั้น ปรับยศมาตามลำดับ จนกระทั่งขึ้นเป็นพันตรีหญิงชลรัศมี งาทวีสุข หรือ “ผู้พันทิพย์” ในปี 2558
กรณีทัวร์ฮาวาย

ชลรัศมีเป็นที่กล่าวถึงในสังคมในช่วงปลายเดือนกันยายนถึงต้นเดือนตุลาคม พ.ศ. 2559 ซึ่งมีการเปิดเผยข้อมูลจากผู้ใช้สังคมออนไลน์ฝ่ายตรงข้ามรัฐบาลว่า ชลรัศมีมีชื่อปรากฏในคณะที่เดินทางไปกับคณะรองนายกรัฐมนตรีและรัฐมนตรีว่าการกระทรวงกลาโหม ที่เดินทางไปร่วมประชุมรัฐมนตรีกลาโหมอาเซียน-สหรัฐ อย่างไม่เป็นทางการ (ASEAN-US Defense Informal Meeting)  เมื่อวันที่ 29 กันยายน - 1 ตุลาคม พ.ศ. 2559 ณ รัฐฮาวาย สหรัฐอเมริกา  ซึ่งหลังจากการเปิดเผยข้อมูลดังกล่าว ชลรัศมีออกมาตอบโต้ในเฟซบุ๊กส่วนตัวเมื่อวันที่ 4 ตุลาคม พ.ศ. 2559 โดยแชร์ภาพประชาสัมพันธ์รายการ เช้านี้ประเทศไทย เมื่อวันที่  30 กันยายน พ.ศ. 2559 และกล่าวว่าในวันนั้นเธอยังคงดำเนินรายการร่วมกับ วิทย์ สิทธิเวคินตามปกติ    รวมถึงมีกรณีที่ผู้ใช้สังคมออนไลน์ตั้งข้อสังเกตกรณีคลิปวีดีโอย้อนหลังของรายการเช้านี้ประเทศไทย ประจำวันที่ 30 กันยายน พ.ศ. 2559 ที่มีการอัปโหลดผ่านช่องยูทูบของทางรายการฯ ว่าอัปโหลดเมื่อวันที่ 29 กันยายน พ.ศ. 2559 ซึ่งภายหลังทางตัวแทนผู้บริหารของ ททบ. ได้ไปแจ้งความกับกองบังคับการปราบปรามการกระทำความผิดเกี่ยวกับอาชญากรรมทางเทคโนโลยี (บก.ปอท.) เพื่อให้ดำเนินการในกรณีนี้ และชี้แจงว่าชลรัศมีจัดรายการในช่วงวันที่ 29-30 กันยายน ตามปกติ รวมถึงชี้แจงขั้นตอนการผลิตรายการสดของ ททบ. ว่ามีขั้นตอนหลายอย่าง เช่น มีการประชุมกองบรรณาธิการในช่วงเย็นเพื่อกำหนดประเด็นข่าวที่จะนำเสนอ จึงเป็นไปไม่ได้ที่ชลรัศมีจะเดินทางไปกับคณะดังกล่าวหลังจากดำเนินรายการเสร็จ  นอกจากนี้ยังมีการให้ข้อมูลว่าการอัปโหลดวีดีโอต่างๆบนยูทูบ จะลงเวลาเป็นโซนเวลาสากลเชิงพิกัด ซึ่งทำให้การแสดงวันที่อัปโหลดต่างกัน
รางวัลและประกาศเกียรติคุณ

ด้านสาธารณกุศล
รับพระราชทานโล่เกียรติคุณจากสมเด็จพระบรมโอรสาธิราชฯ สยามมกุฎราชกุมาร  เนื่องในวันมหิดล คณะแพทยศาสตร์ศิริราชพยาบาล มหาวิทยาลัยมหิดล : 24 กันยายน 2557, 24 กันยายน 2558, 24 กันยายน 2559
ได้รับตำแหน่ง “กุลบุตร-กุลธิดา สภากาชาดไทยประจำปี 2543” เข้ารับพระราชทานโล่รางวัลจากสมเด็จพระเทพรัตนราชสุดา สยามบรมราชกุมารี : ปี 2543
ได้รับพระราชทาน “เหรียญที่ระลึก” ในงานชุมนุมกาชาดครั้งที่ 10 จากสมเด็จพระเทพรัตนราชสุดาฯ สยามบรมราชกุมารี : 25 กรกฎาคม ปี 2554
ได้รับพระราชทาน “เหรียญกาชาดสมนาคุณชั้น3” จากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ : 15 ตุลาคม ปี 2553
รับพระราชทานของที่ระลึกจากสมเด็จพระเทพรัตนราชสุดาฯ สยามบรมราชกุมารี ในงานเฉลิมพระเกียรติ สมเด็จพระมหิตลาธิเบศร อดุลยเดชวิกรม พระบรมราชชนก : 5 กันยายน 2557
รับประทานโล่เกียรติคุณจากทูลกระหม่อมหญิงอุบลรัตนราชกัญญา สิริวัฒนาพรรณวดี “ชาวพุทธตัวอย่าง” ในโครงการ “หนึ่งใจ…ให้ธรรมะ” : ปี 2556
ด้านวิชาชีพ
รางวัลสมาคมผู้สื่อข่าวและช่างภาพอาชญากรรมแห่งประเทศไทย จัดพิธีมอบโล่รางวัลเชิดชูเกียรติ “ต้นแบบผู้พิทักษ์สันติราษฎร์” (7 พฤษภาคม 2560)
รางวัลผู้ประกาศข่าวหรือพิธีกรรายการข่าวหญิง ที่สุดแห่งปี 2016 “ดาราเดลี่ 2016 Daradaily The Great Awards ครั้งที่ 6”: รายการเช้านี้ประเทศไทย ช่อง 5
รางวัลเทพทองครั้งที่ 14 ประจำปี 2555 ด้านวิทยุโทรทัศน์ : วันที่ 23 เมษายน ปี 2556
รายการ “คุยยกบ้าน” ช่อง 5 ได้รับการคัดเลือกเป็น “สื่อส่งเสริมสถาบันครอบครัว” เนื่องในโอกาสวันแห่งครอบครัว ประจำปี 2559 จากกระทรวงการพัฒนาสังคมและความมั่นคงของมนุษย์ : ปี 2559
รางวัลเมขลาดีเด่นยอดนิยม รางวัลพิธีกรข่าวเพื่อสังคมดีเด่นยอดนิยม ประจำปี 2555 ครั้งที่ 25 : ปี 2555
รางวัลเกียรติยศเชิดชูเกียรติ ดาวเมขลา ประจำปี 2557 ผู้ประกาศข่าวหญิงสร้างสรรค์สังคมดีเด่นแห่งปี รายการข่าว 5 หน้า 1 ททบ. 5 : ปี 2557
MAYA AWARDS มายามหาชน พิธีกรหญิงดีเด่น ขวัญใจมหาชน : วันพุธที่ 9 กันยายน ปี 2558
โล่เชิดชูเกียรติ “สื่อส่งเสริมสถาบันครอบครัว ประจำปี 2559” ในงานวันแห่งครอบครัว ประจำปี 2559 : วันที่ 7-8 เมษายน ปี 2559
รางวัล “สยามจารึก” แห่งปี 2559 ณ หอประชุมกองทัพอากาศ : วันพุธที่ 25 พฤษภาคม ปี 2559
ชลรัศมี วงษ์พัฒน์
ดาราเดลี่ 2016 Daradaily The Great Awards ครั้งที่ 6 http://news.sanook.com/2173691/
ประชารัฐร่วมใจ ช่วยอุทกภัยภาคใต้ http://news.sanook.com/2153102/
โครงการInspire Run & Ride Charity by Princess and friends http://welovethaiking.com/blog/สมเด็จพระเทพรัตนราชสุ-454/
ผลงาน > ผู้ประกาศข่าว

เช้านี้ประเทศไทย ทุกวันจันทร์ถึงวันศุกร์ เวลา 07.00 - 08.00 น. คู่กับ ณัฏฐ์ศรุต ถาม์พรทองสุทธิ
ผลงาน > พิธีกร

รายการ คุยยกบ้าน ทุกวันอาทิตย์ เวลา 09.55 - 10.45 น.
รายการพิเศษเนื่องใน “วันมหิดล” ในวันเสาร์ที่ 15 กันยายน 2561 เวลา 22.35-00.30 น. ทางช่อง 5 ร่วมกับ ณัฐธีร์ โกศลพิศิษฐ์, สัญญา คุณากร
รายการคุยยกบ้าน มูยกสยาม ทุกวันอาทิตย์ ช่องอมรินทร์ ทีวี
ผลงาน > ภาพยนตร์

ฝากไว้..ในกายเธอ (พ.ศ. 2557)   รับบท ผู้ประกาศข่าว ททบ.
แหล่งข้อมูลอื่น

ชลรัศมี งาทวีสุข ที่เฟซบุ๊ก
ชลรัศมี งาทวีสุข ที่อินสตาแกรม
ทริปเปิ้ลเอ็กซ์ พยัคฆ์ร้ายพันธุ์ดุ

| ทริปเปิ้ลเอ็กซ์ พยัคฆ์ร้ายพันธุ์ดุ |
| --- | --- |
โปสเตอร์ภาพยนตร์
กำกับ: ร็อบ โคเฮน
เขียนบท: ริทส์ วิลเกตส์
อำนวยการสร้าง: เนียล เอช มอริทส์
นักแสดงนำ:   วิน ดีเซล  เอเซีย อาเกนโต้  มาร์ตอน คโซกาส์  ซามูเอล แอล แจ๊คสัน 
กำกับภาพ: เดียน เซมเลอร์
ตัดต่อ:   คริส เลเบนสัน  พอล รูเบลล์  โจเอล เนกรอน 
ดนตรีประกอบ: แรนดี้ เอเดลแมน
บริษัทผู้สร้าง:   รีโวลูชั่นสตูดิโอส์  ออริจินอลฟีล์ม 
ผู้จัดจำหน่าย: โคลัมเบียพิคเจอร์ส
วันฉาย:   9 สิงหาคม ค.ศ. 2002 (2002-08-09) 
ความยาว: 132 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 70 ล้านดอลล่าร์สหรัฐ
ทำเงิน: 277.4 ล้านดอลล่าร์สหรัฐ
ทริปเปิ้ลเอ็กซ์ พยัคฆ์ร้ายพันธุ์ดุ (อังกฤษ: XXX, Triple X หรือในภาพยนตร์ xXx) เป็นภาพยนตร์แอคชั่นแนวสายลับสัญชาติอเมริกาที่ออกฉายในปี ค.ศ. 2002 กำกับโดย ร็อบ โคเฮน ผู้กำกับชื่อดังจากภาพยนตร์เรื่อง เร็ว..แรงทะลุนรก ดำเนินงานสร้างโดย เนียล เอช มอริทส์ เขียนบทโดย ริช วิลเกทส์ ภาพยนตร์เรื่องนี้เป็นภาพยนตร์ภาคแรกในภาพยนตร์ชุด ทริปเปิ้ลเอ็กซ์, นำแสดงโดย วิน ดีเซล รับบท ซานเดอร์ เคทจ์ ร่วมแสดงสมทบโดย เอเซีย อาเกนโต้, มาร์ตอน คโซกาส์, ซามูเอล แอล แจ๊คสัน
ภาพยนตร์เรื่องนี้ออกฉายทั่วโลก และทำรายได้ 277.4 ล้านดอลล่าร์สหรัฐ ซึ่งภาพยนตร์เรื่องนี้มีภาคต่อคือ ทริปเปิ้ลเอ็กซ์ 2 พยัคฆ์ร้ายพันธุ์ดุ (2005) และ ทริปเปิ้ลเอ็กซ์ ทลายแผนยึดโลก (2017)
เนื้อเรื่อง

เรื่องราวของแซนเดอร์ เคจ หรือ ทริปเปิ้ลเอ็กซ์ ชายหนุ่มผู้มีชื่อเสียงในทางบ้าระห่ำ เป็นพวกเดนตายที่กฎหมายเข้าถึงไม่ได้ จนกระทั่งเขาพบกับ กิบสัน หัวหน้าหน่วย NSA ผู้ที่ต้องการหาคนเข้าไปสืบความลับของอาชญากรรัสเซีย กิบสันรู้ว่ามีเพียงคนเดียวเท่านั้นที่สามารถทำงานเสี่ยงตายนี้ได้ ดังนั้นเขาจึงยื่นข้อเสนอให้กับ XXX โดยจะลบข้อมูลที่ทางการมีอยู่ ปล่อยเขาเป็นอิสระจากการติดตามของตำรวจ ถ้าเขายอมรับที่จำทำงานนี้ภายใต้การทำงานนอกเครื่องแบบเพื่อเข้าไปสืบข้อมูลในกลุ่มอาชญากรร้ายรัสเซีย
นักแสดง

วิน ดีเซล รับบท แซนดอร์ เคจ / ทริปเปิ้ลเอ็กซ์
เอเชีย อาร์เกนโต้ รับบท เยเลน่า
ซามูเอล แอล แจ๊คสัน รับบท กิบสัน หัวหน้าหน่วย NSA
มาร์ตอน คโซกาส์ รับบท ยอร์จี
ไมเคิล รูฟ รับบท โทบี ลี เชเวอร์ส หัวหน้าหน่วย NSA
ริชชี่ มิลเลอร์ รับบท มิหลาน โซว่า
เวอเนอร์ เดห์น รับบท คิริล
เพทร์ เจลล์ รับบท คอลย่า
แจน พาเวลล์ ฟิลิเพนสกาย รับบท วิคตอร์
ทอม เอเวอร์เรตต์ รับบท ดิค คอชท์คิชช์
แดนนี่ เทรโจ้ รับบท เอล เจเฟ่
โทมัส เอียน กริฟฟิทท์ รับบท จิม แม็คเกร็ทท์
อีฟ รับบท เจ.เจ.
เลล่า อาร์จิวี่ รับบท จอร์แดน คิง
วิลเลี่ยม โฮป โรเจอร์ ดอนแนน
แหล่งข้อมูลอื่น

ทริปเปิ้ลเอ็กซ์ พยัคฆ์ร้ายพันธุ์ดุ ที่อินเทอร์เน็ตมูวีเดตาเบส
ทริปเปิ้ลเอ็กซ์ พยัคฆ์ร้ายพันธุ์ดุ ที่ออลมูวี
ทริปเปิ้ลเอ็กซ์ พยัคฆ์ร้ายพันธุ์ดุ ที่บ็อกซ์ออฟฟิศโมโจ
ทริปเปิ้ลเอ็กซ์ พยัคฆ์ร้ายพันธุ์ดุ ที่รอตเทนโทเมโทส์
แม่แบบ:Imcdb movie
ยูอิจิโร อูเมฮาระ

| อูเมฮาระ ยูอิจิโร |
| --- | --- |
เกิด: 8 มีนาคม 1991 จังหวัดชิซูโอกะ ประเทศญี่ปุ่น
ชื่ออื่น: อูเมะจัง (梅ちゃん) , อูเมะเมะ (うめめ)
อาชีพ: นักพากย์ในประเทศญี่ปุ่น
องค์การ: อาร์ตส์วิชัน
ส่วนสูง: 173 ซม.
อูเมฮาระ ยูอิจิโร (梅原 裕一郎, Umehara Yū'ichirō, เกิด 8 มีนาคม 1991) เป็นนักพากย์ชาย ชาวญี่ปุ่น เกิดในจังหวัดชิซูโอกะ อยู่ในสังกัดอาร์ตส์วิชัน
ผลงานโดดเด่น เช่นก็อบลินสเลเยอร์ ในก็อบลิน สเลเยอร์, ริวงูอิง เซยะ ในผู้กล้าสุดแกร่ง ขี้ระแวงขั้นวิกฤติ